आज स्वामी विवेकानंद जी की जयंती 'युवा दिवस' के अवसर पर सुभाष उत्कृष्ट विद्यालय, भोपाल में आयोजित "राज्य स्तरीय सामूहिक सूर्य नमस्कार कार्यक्रम" में विद्यार्थियों के साथ सूर्य नमस्कार कर स्वस्थ युवा, स्वस्थ भारत के लिए शुभकामनाएं दीं। 

स्वामी विवेकानंद जी के भारतीय संस्कृति पर गर्व करने के विचार हम सभी के लिए आज भी प्रासंगिक हैं। स्वस्थ शरीर और बौद्धिक बल ही युवाओं की असली पूंजी है। मुझे पूर्ण विश्वास है कि मध्यप्रदेश की युवा शक्ति अपने सामर्थ्य और बौद्धिक क्षमता के साथ विकसित एवं आत्मनिर्भर भारत के लक्ष्य को प्राप्त करने में सहभागी बनेगी।  

इस अवसर पर कैबिनेट मंत्री श्री राकेश शुक्ला जी, राज्य मंत्री (स्वतंत्र प्रभार) बहन श्रीमती कृष्णा गौर जी, विधायक गण श्री रामेश्वर शर्मा जी व श्री भगवान दास सबनानी जी एवं भोपाल की महापौर बहन श्रीमती मालती राय जी सहित अन्य गणमान्यजन उपस्थित रहे।